b'\n_START_ARTICLE_\n4 Minutes\n_START_SECTION_\nGlasbeni video\n_START_PARAGRAPH_\nVideo za pesem je re\xc5\xbeiral francoski duo Francois & Jonas. Koreografijo je sestavil Jamie King, ki je z Madonno sodeloval na njenih turnejah od leta 2001, pa tudi pri videu za njeno pesem "Sorry". Za video je Madonna dejala, da je koncepten in da na za\xc4\x8detku nih\xc4\x8de ni razumela ideje s \xc4\x8drnim ekranom, ki sta se jo domislila re\xc5\xbeiserja._NEWLINE_Video se za\xc4\x8dne s Timbalandom, ki poje svoj za\xc4\x8detek pred zaslonom, ki prikazuje od\xc5\xa1tevanje. Nato se prika\xc5\xbeeta Madonna in Justin Timberlake ki be\xc5\xbeita pred geometri\xc4\x8dno neravnim \xc4\x8drnim zaslonom, ki ju lovi. Vmes ska\xc4\x8deta \xc4\x8dez avtomobile in mimo hi\xc5\xa1, na koncu pa se poljubita, zaslon ju ujame in uni\xc4\x8di._NEWLINE_Odziv na video je bil pozitiven, kritiki so ga primerjali z legendarnim videom Thriller Michaela Jacksona. Spet drugi niso bili tako o\xc4\x8darani, komentirali so, da ni ponudil novega videza za Madonno, kot so to storili njeni videi v osemdesetih in devetdesetih. Drugi pevci (med drugim Miley Cyrus), pa tudi fani so posneli svoje verzije videa, n katere se je Madonna odzvala z "kdor posnema moj video za \'4 Minutes\', dobro delo, kar tako naprej". Video je bil nominiran za MTV video nagrado za najbolj\xc5\xa1o koreografijo, a je izgubil proti "When I Grow Up" skupine The Pussycat Dolls.'